迪斯科（2008年电影）

迪斯科（法文Disco），是法国2008年出品个一部电影，导演Fabien Onteniente。 

故事介绍
故事地点：法国城市勒阿扶合(Le Havre)；主人公第第言(Didier Travolta)，40岁，仍住勒勒伊娘Graindorge夫人屋里，地点是一个叫Grand Large个区。 有一天伊收着一封英国寄过来个前任娘子个信，信里向讲：假使伊呒办法支付旅游费用，伊8岁个小人弗能从英国去看伊。待业勒屋里，只要天天买彩票，想哪一天万一中奖，就有本事看儿子。

杰克森正好勒一个店里向看见伊，搭伊话准备一只勒阿扶合地区迪斯科大奖赛la Gin Fizz Académy，请伊重出江湖。头奖是两张去澳大利亚看袋鼠个旅游个奖券。为仔看儿子，伊准备重新寻伊个好朋友，重组三人组合Bee Kings（注意：Bee两个'e'，搭一个乐队Bee Gees写法一样）。但是侪是40岁个人哉，再想去出头年也弗容易，其中一个朋友叫划勒脱(Walter)，码头起重机工人，弗景气，一例勒勒罢工，但是蛮想帮伊赢两张澳洲游个奖券；另外一个叫难难伊(Neuneuil，取搿个名字, 因为伊勒电影里向哭个法国一台TF1 2008年4月5号夜里节目Disco Génération里向采访)，一个电器连锁店Darty(像苏宁电器一式个)个普通职员，勒勒拼命复习考试，伊老婆弗想要伊弄迪斯科，要叫伊好好叫工作，伊背好仔老婆帮忙。

为仔重新回到舞台，伊寻着一个古典舞蹈个老师弗杭斯(France)，两个人从互相吸引，到感动再到互相欢喜，但是两个人个关系一例朆有确认。另外三个人之间也有过矛盾，但是最后侪化解。难难伊个老婆也开始理解伊人人家(丈夫)，矛盾全部化解。最终三人组合Bee Kings获得胜利，第第言也拿着旅游券。

最后一幕，勒勒等伊儿子船到岸，第第言搭仔弗杭斯道别，弗杭斯要去美国纽约工作，伊有说话想话，但是朆有办法话出口，两个人互相话再会。第第言拿好仔白相衮袋鼠搭儿子拥抱。

参考资料

外部连接

 官方网站

分类:法国电影
分类:喜剧片
分类:迪斯科